Eskom maan verbruikers om krag spaarsamig te gebruikArgieffoto Eskom het Woensdag gesê die land se kragnetwerk is onder druk, maar stabiel en dat die aanvraag na elektrisiteit die aand weens die koue en nat weerstoestande na verwagting gaan toeneem. Die kragvoorsiener het in ŉ verklaring gesê dié neiging gaan die res van die week voortduur. Eskom het daarom ŉ beroep op alle verbruikers gedoen om elektrisiteit ten alle tye spaarsamig te gebruik, veral in spitstye in die aande tussen 18:00 en 22:00. “Bespaar krag deur swembadpompe, warmwatertoestelle, lugverkoeling en onnodige ligte en toestelle af te skakel om te help om die druk op die nasionale kragnetwerk te verminder,” lui die verklaring. Volgens die verklaring doen Eskom alles in sy vermoë om te verhoed dat beurtkrag toegepas word.